ലോകത്തിലെ ഏറ്റവും ഉയരത്തിലൂടെ കടന്നുപോകുന്ന റോഡ് നിര്മ്മിച്ച് ഇന്ത്യ ന്യൂഡല്ഹി: ലോകത്തിലെ ഏറ്റവും ഉയരത്തിലൂടെ കടന്നുപോകുന്ന റോഡ് നിര്മ്മിച്ച് ഇന്ത്യ. കിഴക്കന് ലഡാക്കില് 19,300 അടി ഉയരത്തില് ബോര്ഡര് റോഡ്സ് ഓര്ഗനൈസേഷന് റോഡ് നിര്മ്മിച്ചതായി കേന്ദ്രസര്ക്കാര് അറിയിച്ചു. എവറസ്റ്റ് കൊടുമുടിയുടെ ബേസ് ക്യാമ്ബിനേക്കാള് ഉയരത്തിലാണ് ഇത് സ്ഥിതി ചെയ്യുന്നതെന്നും പറയുന്നു. ബൊളീവിയയില് 18,953 അടി ഉയരത്തില് നിര്മ്മിച്ച റോഡിന്റെ റെക്കോര്ഡാണ് തകര്ത്തത്. നേപ്പാളിലെ ബേസ് ക്യാമ്ബ് 17,598 അടി ഉയരത്തിലും ടിബറ്റിലേത് 16,900 അടി ഉയരത്തിലുമാണ് സ്ഥിതി ചെയ്യുന്നത്. ലഡാക്കിലെ ടൂറിസം ലക്ഷ്യമിട്ടാണ് റോഡ് നിര്മ്മിച്ചതെന്നും ഇത് ഇവിടുത്തെ സാമൂഹ്യ സാമ്ബത്തിക മേഖലകള്ക്ക് ഗുണകരമായി മാറുമെന്നും സര്ക്കാര് പറയുന്നു. 52 കിലോമീറ്റര് നീളമുള്ള റോഡിന്റെ ടാറിങ് ഇപ്പോഴാണ് പൂര്ത്തിയായത്. ഏറെ വെല്ലുവിളികള് നേരിട്ടാണ് റോഡ് നിര്മ്മാണം പൂര്ത്തിയാക്കിയത്. ശൈത്യകാലത്ത് നെഗറ്റീവ് 40 ഡിഗ്രിയിലേക്ക് ഊഷ്മാവ് താഴും. സാധാരണ സ്ഥലങ്ങളെ അപേക്ഷിച്ച് ഇവിടെ ഓക്സിജന് ലെവലില് ഏകദേശം 50 ശതമാനത്തിന്റെ കുറവുണ്ട്. പ്രതികൂല സാഹചര്യങ്ങളെ അതിജീവിച്ചാണ് ബോര്ഡര് റോഡ്സ് ഓര്ഗനൈസേഷന് റോഡ് നിര്മ്മാണം പൂര്ത്തിയാക്കിയതെന്നും സര്ക്കാര് അറിയിച്ചു.